|  |  |
| --- | --- |
| **Cyfadran:** | GWASANAETHAU CYMUNED A GWASANAETHAU I BLANT |
| **Uwchadran:** | Uned Comisiynu Rhanbarthol |
| **Adran:** | Swyddogion Comisiynu |
| **Uned:** |  |
| **Teitl y Swydd:** | Swyddog Comisiynu Rhanbarthol ar y Cyd |
| **Rhif y swydd ar Vision:** | 16600 |
| **Graddfa:** | **TYMOR PENODOL / SECONDIAD TAN 31 MAWRTH 2021**  **Graddfa: GR14** |
| **Yn atebol i:** | Uned Comisiynu Rhanbarthol, Pennaeth Comisiynu Rhanbarthol ar y Cyd. |
| **Swyddi sy'n Atebol i'r Swydd yma:** | Dd/B |
| **Carfan:** | Uned Comisiynu Rhanbarthol Partneriaeth Gwasanaethau Cymdeithasol a Llesiant Cwm Taf |
| **Lefel Gwiriad y Gwasanaeth Datgelu a Gwahardd:** | MANWL |
| **Canolfan/Swyddfa:** | Canolfan Menter y Cymoedd, Abercynon |
| **Dyddiad y Disgrifiad:** | Mai 2018 |

## Disgrifiad Swydd a Manyleb Person

**Prif ddiben**

Yn rhan o'r Uned Comisiynu Rhanbarthol, rhoi ar waith agenda integredig iechyd a gofal cymdeithasol ar y cyd ar ran Cyngor Rhondda Cynon Taf, Cyngor Merthyr Tudful, Cyngor Pen-y-bont ar Ogwr a Bwrdd Iechyd Prifysgol Cwm Taf Morgannwg.

Cefnogi gweithredu Cynllun Ardal Rhanbarthol Cwm Taf Morgannwg ar y cyd, trwy arwain ar ddarparu rhannau allweddol y rhaglen waith yn unol â chyfarwyddyd y Pennaeth Comisiynu Rhanbarthol ar y Cyd.

Sefydlu a chynnal trefniadau rheoli rhaglenni er mwyn darparu'r rhaglen waith comisiynu ar draws y rhanbarth ar gyfer gwasanaethau/cleientiaid penodol. Mae hyn yn cynnwys gweithio ochr yn ochr â swyddogion comisiynu mewn sefydliadau partner i ddarparu gwasanaeth o safon uchel, sy’n hyblyg ac ymatebol, ar gyfer cwsmeriaid mewnol ac allanol.

Hwyluso datblygiad marchnadoedd fel Cartrefi Gofal, Llety â Chymorth a Chomisiynu ym maes Plant sy'n Derbyn Gofal i sicrhau bod gan ranbarth Cwm Taf amrywiaeth eang o wasanaethau o safon uchel i'r rheiny sydd eu hangen.

Bod yn rhan o arwain datblygiad a gweithrediad strategaethau a chynlluniau comisiynu tymor hir; gan edrych yn benodol ar unrhyw fylchau yn y farchnad a sicrhau bod cyfrifoldebau deddfwriaethol a lleol yn cael eu bodloni.

Arwain, rheoli a chynnal y fframwaith ar gyfer arferion comisiynu.

Gwreiddio'r diwylliant rheoli perfformiad, sy'n rhan annatod o hyrwyddo gwelliant parhaus mewn gwasanaeth ar draws y gwasanaethau sy'n cael eu darparu yng Nghwm Taf Morgannwg.

**Amcanion Allweddol**

Bydd deiliad y swydd yn:

* Arwain ar waith prosiect integredig allweddol a gwaith comisiynu i gefnogi gweithredu Cynllun Ardal Rhanbarthol Cwm Taf Morgannwg ar y cyd.
* Sicrhau bod datblygiad a darpariaeth y strategaethau comisiynu integredig yn diwallu anghenion cleientiaid a grwpiau gwasanaeth penodol yn unol â blaenoriaethau'r Cynllun Ardal Rhanbarthol. Sicrhau bod ystod ddigon eang o wasanaethau ar gael sy'n atal, oedi neu'n lleihau'r angen am ofal a chymorth statudol.
* Datblygu a chynnal perthynas effeithiol a chadarn gyda chynllunwyr a chomisiynwyr o fewn partneriaid statudol a sicrhau bod y gwaith comisiynu integredig y mae'r Uned Comisiynu Rhanbarthol yn ei wneud yn ategu a/neu yn hwyluso gwaith partneriaid.
* Sicrhau ymgysylltiad â phlant, pobl ifainc, unigolion a chynhalwyr wrth gynllunio a chomisiynu gwasanaethau.
* Ymgysylltu â darparwyr wrth gynllunio a chomisiynu gwasanaethau, gan lywio'r farchnad i fodloni blaenoriaethau strategol y rhanbarth ac anghenion iechyd a gofal cymdeithasol darogan trigolion Cwm Taf.
* Goruchwylio safon y gwasanaethau sy'n cael eu cynnig gan y darparwyr er mwyn sicrhau gwelliant parhaus.
* Defnyddio gwybodaeth am y farchnad i gadw golwg ar gynaliadwyedd hirdymor y marchnadoedd a darparwyr y marchnadoedd.
* Datblygu a chefnogi sefydliadau partner wrth iddyn nhw ddatblygu a rheoli cynigion a phrosiectau'r Gronfa Gofal Integredig.

**CYFRIFOLDEBAU PENODOL**

**Y gallu i arwain**

* Arwain, rheoli a chynnal fframwaith rhagorol ar gyfer arferion comisiynu gan gynnwys: Darparu prosesau cynllunio, comisiynu, rheoli cyflawniad a gwella o safon uchel er mwyn gyrru newidiadau, arloesedd a rhagoriaeth mewn comisiynu rhanbarthol yn eu blaen, yn unol â blaenoriaethau cenedlaethol, rhanbarthol a lleol.
* Arwain ar ddatblygu'r weledigaeth a'r cyfeiriad ar gyfer datblygu'r farchnad ar gyfer y gwasanaeth/grŵp cleientiaid gan gynnwys paratoi datganiadau sefyllfa'r farchnad.
* Hyrwyddo gwasanaethau o safon uchel a gwelliant gwasanaeth parhaus.
* Dirprwyo ar ran Pennaeth Comisiynu Rhanbarthol ar y Cyd pan fo angen.

**Rheoli**

* Datblygu gwybodaeth arbenigol o'r farchnad leol berthnasol a gwaith datblygu'r farchnad parhaus er mwyn ymgysylltu â darparwyr o ran blaenoriaethau, strategaethau a dyheadau comisiynu rhanbarthol.
* Cynnal ffocws cryf ar ymgysylltu â defnyddwyr a chynhalwyr wrth lunio'r gwasanaeth ac wrth reoli cyflawniad.
* Sicrhau bod cleifion a'r cyhoedd yn cymryd rhan yn y cylch comisiynu fel bod eu barn a'u profiadau yn arwain at well benderfyniadau o ran llunio, gwella, integreiddio a moderneiddio gwasanaethau lleol.
* Datblygu strategaethau sy'n cefnogi darpariaeth gwasanaethau o safon uchel a lle y bo'n briodol, dadgomisiynu ac ail-lunio gwasanaethau.
* Dyfeisio manylebau gwasanaeth ar gyfer gwasanaethau wedi'u comisiynu gan sicrhau eu bod nhw'n diwallu anghenion poblogaeth y rhanbarth.
* Gweithio gydag ystod o randdeiliaid i oruchwylio wrth i wasanaethau newydd gael eu rhoi ar waith yn ôl yr angen
* Datblygu a goruchwylio monitro manwl a phrosesau a mecanweithiau ansawdd data gan gynnwys archwilio cyflawniad yn unol â safonau cenedlaethol a mesurau cyflawniad
* Sicrhau dull gweithredu sy'n seiliedig ar dystiolaeth wrth gomisiynu yn ogystal â ffocws cryf ar ddeilliannau er mwyn lleihau costau a gwella darpariaeth y gwasanaeth i'n trigolion.
* Cysylltu â Charfanau Contractio er mwyn prosesu pob agwedd ar bob prif dendr a threfniant caffael o fewn y categori, gan sicrhau bod yr holl weithgarwch caffael yn cydymffurfio â'r Archebion Sefydlog perthnasol
* Dehongli a gweithredu polisïau cenedlaethol mewn perthynas ag integreiddio a sicrhau eu bod nhw'n cael eu rhoi ar waith fel y bo'n briodol.
* Dilyn yr arfer da cenedlaethol a rhanbarthol mwyaf diweddar, gan hysbysu Pennaeth Comisiynu Rhanbarthol ar y Cyd o ddeilliannau meincnodi rheolaidd.
* Datblygu perthnasoedd gwaith effeithiol a llwyddiannus gyda chynrychiolwyr staff ar draws y sefydliadau. Sicrhau ymgysylltiad effeithiol â rhaglen waith y Cynllun Ardal Rhanbarthol a thynnu sylw at y goblygiadau o ran staffio yn sgil y newidiadau sy'n cael eu rhoi ar waith.
* Ymgymryd ag unrhyw ddyletswyddau a chyfrifoldebau eraill sy'n gymesur â'r swydd ar gais rhesymol y Pennaeth Comisiynu Rhanbarthol ar y Cyd, neu yng ngoleuni cyfle cytûn i ddatblygu'n broffesiynol.

**Gweithio mewn partneriaeth**

* Nodi a datblygu cyfleoedd ar gyfer cydweithio ac arloesi, mewn cydweithrediad â defnyddwyr y gwasanaeth, darparwyr ac asiantaethau eraill.
* Creu perthynas waith ardderchog gyda rheolwyr gweithredol, comisiynwyr cyfoed a rheolwyr (gan gynnwys iechyd y cyhoedd) i sicrhau data, gwybodaeth a thystiolaeth i lywio prosesau comisiynu.
* Cadeirio cyfarfodydd rhanbarthol lle bo' angen i hwyluso'r broses o ddatblygu a darparu'r rhaglen waith integredig.
* Gweithio gydag uwch reolwyr ac unrhyw bartneriaethau amlasiantaeth perthnasol, a'u cefnogi, er mwyn cyflawni deilliannau a gwasanaethau cydgysylltiedig a chydlynol.
* Gweithio gyda'r Cyngor Iechyd Cymuned gan gydnabod y cyfle i weithio ar y cyd ac felly cydnabod swyddogaethau a chyfrifoldebau gwahanol pob sefydliad.
* Sicrhau bod y gwasanaethau sy'n cael eu darparu ddim yn gwahaniaethu o ran hil, rhyw, oed, statws priodasol, rhywioldeb, anabledd, crefydd neu genedligrwydd.

BYDD CYNNWYS Y DDOGFEN YMA YN CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY.

*Mae diogelu plant ac oedolion sy'n agored i niwed yn gyfrifoldeb craidd pob un o'n gweithwyr.*

*Dylech chi roi gwybod i Hwb Diogelu Amlasiantaeth Cwm Taf am unrhyw bryderon sydd gyda chi o ran diogelu.*

MANYLEB PERSON

Mae'r fanyleb hon yn nodi gwybodaeth a/neu gymwysterau, profiad yn y gorffennol, a chymwyseddau personol, a fyddai'n ddelfrydol ar gyfer y swydd benodol hon.

Mae'r adrannau **Gwybodaeth/Cymwysterau a Phrofiad** yn disgrifio'r gallu technegol sy'n angenrheidiol er mwyn gwneud y swydd yma'n llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd, a'r nodweddion personol, a fyddai gan y person sy'n ddelfrydol ar gyfer y swydd benodol yma. Mae'r cymwyseddau yn disgrifio sut y byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill sy'n briodol i'r amgylchiadau penodol a fo'n ymwneud â'r swydd yma.

| **PRIODOLEDD** | HANFODOL | **DYMUNOL** |
| --- | --- | --- |
| GWYBODAETH/ADDYSG | Addysg lefel gradd neu gyfwerth (e.e. ILM lefel 7), yn ddelfrydol mewn maes iechyd neu ofal cymdeithasol.  Gwybodaeth a dealltwriaeth sylweddol o ddeddfwriaeth a pholisïau ym maes gofal cymdeithasol, a gwasanaethau llety yn benodol.  Gwybodaeth am fecanweithiau ariannu a llifoedd ariannol yn y GIG a/neu Awdurdodau Lleol.  Tystiolaeth o ddatblygiad proffesiynol parhaus, a hyfforddiant rheoli.  Gwybodaeth am y gwahanol brosesau ar gyfer atebolrwydd o fewn y gwasanaethau Iechyd a/neu'r Awdurdod Lleol.  Gwybodaeth gadarn am bolisïau diweddar ar gydweithio rhwng y gwasanaethau iechyd, gofal cymdeithasol a'r sector gwirfoddol.  Gwybodaeth a dealltwriaeth o'r cylch comisiynu.  Sgiliau Cymraeg Lefel 1 (Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma) | Profiad o weithredu ar lefel uwch reoli neu mewn swyddogaeth datblygu strategol o fewn sefydliad cymhleth.  Cymraeg Lefel 2 i Lefel 5 Am wybodaeth am y lefelau, bwriwch olwg ar ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT. |
| PROFIAD | Profiad perthnasol a thystiolaeth o weithio ar lefel rheoli ym maes iechyd a/neu ofal cymdeithasol.  Tystiolaeth o weithio mewn sefydliad hynod gymhleth a gwleidyddol sensitif.  Profiad o ddatblygu a chomisiynu strategaethau a chynlluniau partneriaeth.  Profiad o ddatblygu, paratoi, rheoli a monitro fframweithiau a manylebau contract.  Profiad o reoli newid, rhoi mentrau ar waith i wella a datblygu gwasanaeth yn y maes iechyd a/neu ofal cymdeithasol.  Profiad o ran dehongli cyfarwyddebau polisi cenedlaethol i lywio rhaglenni darparu lleol.  Profiad o ymgysylltu â'r cyhoedd/gymuned.  Profiad o ddatblygu grantiau / achosion busnes a rheoli cyllidebau yn unol â rheoliadau ariannol. | Profiad arbenigol o hwyluso cyfranogiad defnyddwyr wrth gynllunio a darparu gwasanaethau.  Profiad o gomisiynu sy'n seiliedig ar ddeilliannau a darparu gofal |

|  |  |
| --- | --- |
| **CYMWYSEDDAU** | **Fframwaith Cymwyseddau Rheolwyr Canol** |
| Datblygu a Chymell Pobl | Mynd ati i ddatblygu pobl ar gyfer y presennol a’r tymor hir, a chreu cyfleoedd iddyn nhw i ddatblygu yn ôl yr angen  Ysbrydoli pobl eraill drwy ddangos angerdd, brwdfrydedd, ffocws ac agwedd gadarnhaol tuag at eich gwaith. Arwain drwy esiampl |
| **Gweithio mewn Partneriaethau a Charfanau** | Meithrin perthynas barhaus, gadarnhaol a chefnogol gyda phob math o bobl wahanol.  **Wastad yn gweithio i ddeall a datrys gwahaniaethau mewn agendâu, amcanion a disgwyliadau.** |
| Cyfathrebu'n Effeithiol | Meddwl am y ffordd fwyaf priodol o gyfathrebu a'i defnyddio'n gyson  Rhoi’r negeseuon cywir i’r bobl gywir yn ddi-oed ac yn rhoi gwybod iddyn nhw am yr wybodaeth ddiweddaraf. |
| Arwain Newid | Deall a derbyn yr angen am newid er mwyn ymateb yn effeithiol i heriau yn y dyfodol.  Dangos ei fod/ei bod yn deall sut mae pobl yn teimlo yn ystod cyfnod o newidiadau ac yn eu helpu nhw drwyddo. |
| **Gweithredu Strategaeth** | **Herio darpariaeth gwasanaethau er mwyn sicrhau dyfodol mwy cynaliadwy sy'n gwella safon bywyd pobl a’r amgylchedd.**  Sicrhau bod aelodau o staff yn deall sut, yn eu rôl o fewn y garfan, maen nhw'n cyfrannu at ddarpariaeth y strategaeth. |
| **Rheoli Adnoddau** | **Gwerthuso anghenion gwasanaeth yn barhaus, ac yn ymateb iddyn nhw er mwyn cynyddu effeithlonrwydd, safon, a gwerth y gwasanaeth sy'n cael ei ddarparu**  Rheoli cyllidebau o fewn terfynau arian parod penodol. |
| Sicrhau Canlyniadau | Mynd ati i roi cynlluniau gweithredu ar waith drwy gymryd y camau sydd wedi'u cytuno.  Rhagweld materion a allai godi, ac yn mynd ati i ddelio â nhw mewn ffordd ragweithiol. |
| **Canolbwyntio ar Ddefnyddwyr y Gwasanaeth** | Yn gyson yn dymuno o'r galon wneud gwahaniaeth go iawn i'r unigolyn.  **Gofalu bod mynediad at y gwasanaethau a'u bod nhw'n cael eu darparu'n deg.**  Grymuso’r staff i ymdrin ag ymatebion yn y rheng flaen, ac yn darparu cefnogaeth a chymorth lle bo angen hynny. |
| Gwybodaeth ac Ymwybyddiaeth Wleidyddol | Meddu ar wybodaeth gyfredol ac ymwybyddiaeth ynghylch gwleidyddiaeth leol a chenedlaethol.  Bod yn effro i sensitifrwydd gwleidyddol ond yn aros yn ddiduedd heb fod yn wleidyddol. |